1. **Isiqalo sempikiswano**
   * Ukuhlubuka kuNkulunkulu kwaba khona engakadalwa umuntu (Gen. 3:1). UJesu wabiza lesi sidalwa esihlwanyela ukungathembani phakathi kukaNkulunkulu nabantu “ngesitha,” asichasisa ngokuthi nguSathane (Mt. 13:39). Ngabe uNkulunkulu wamdala uSathane na, okungukuthi, ngabe uNkulunkulu wadala isidalwa esibi na?
   * IBhayibheli lisitshela ukuthi uSathane uyingelosi ebizwa ngoLusifa (Is. 14:12). Lena ngelosi yadalwa iphelele iyinhle (Hez. 28:12). Yabekwa esihlalweni esiphezulu kakhulu esingaba ngesengelosi: ikherubi elisibekelayo (Hez. 28:13-14).
   * UNkulunkulu wamnika, njengazo zonke izidalwa zakhe, inkululeko yokuzikhethela, kanjalo, uLusifa wakhetha ukuhlubuka, afune ukuthatha isihlalo sombuso kaNkulunkulu (Hez. 28:15; Is. 14:13-14).
2. **Ukuhlubuka ezulwini**
   * Ngokulangazelela kwakhe ukuthatha umbuso wezulu, uLusifa waletha ukungabaza ezingelosini ngokulunga kombuso kaNkulunkulu. Zazingakhululekile zonke na? Kwakungani kufanele zithobele umthetho onzima, noma mhlawumbe ongalungile na?
   * Wenqaba konke ukumncenga kukaNkulunkulu kothando ukuba aguqule umqondo.
   * Ukuhlubuka kwaba yimpi ephelele, impi lapho yileyo naleyo ngelosi kwakumele yenze isinqumo. 1/3 yezingelosi zalandela uSathane, lapho ezinye zahlala zithembekile kuNkulunkulu (Isamb. 12:4a).
   * Namhlanje impi isaqhubeka. USathane usasebenza. Uzama ukuholela bonke abantu ekuhlubukeni uNkulunkulu. Kunezinhlangothi ezimbili kuphela. Labo abafuna ukuthobela umthetho kaNkulunkulu, noma abawenqabayo. Isinqumo ngesethu (Dut. 30:11, 16, 19; Josh. 24:15).
3. **Ukuhlubuka emhlabeni**
   * UNkulunkulu wasidala endaweni engenasono, nephelele, njengezingelosi (Gen. 1:31).
   * UNkulunkulu futhi wasidala nelungelo lokuzikhethela ngokukhululeka. Wanika u-Adam umyalo olula: “ungadli kuwo umuthi wokwazi okuhle nokubi” (Gen. 2:17).
   * USathane ngobuqili wenza u-Adam no-Eva bangabaze uNkulunkulu bangamlaleli (Gen. 3:6, 9-13, 19). U-Adam wavula umnyango wokungena kwesono, kanjalo ukufa kwandlulela kubo bonke abantu (Rom. 5:12). Ngabe sonke sikhokhela isono sika-Adam?
   * Sonke sifela izono zethu: “ngokuba bonke bonile, basilalelwe inkazimulo kaNkulunkulu” (Rom. 3:23).
4. **Uthando luyanqoba**
   * Ngisho nangaphambi kokumemezela umphumela wokungalaleli, uNkulunkulu wakhuluma no-Adam no-Eva ukuthi wayenohlelo lokubahlenga (Gen. 3:15).
   * Abantu bazihlukanela ngokwabo noMdali wabo. Kodwa engabayeki abantwana bakhe abangalaleli, uNkulunkulu waveza isimilo sakhe sangempela ngokubathanda ngokungakholwakali (John 3:16).
   * Ukufa kwakungenasidingo sokuba yisiphetho sesoni. UJesu wabonisa uthando lwakhe ngokukhokha inhlawulo yesono ngempilo yakhe (Rom. 5:8).
   * Akukho lutho olukithina olwenza sifanelwe wuthando lukaNkulunkulu. Kodwa, ngeconsi ngalinye legazi likaJesu elacitheka eKhalvari, uNkulunkulu usitshela ukuthi: “Ngiyakuthanda.”
5. **Impi namhlanje**
   * Namhlanje, uJesu uyasinxusela endaweni engcwele ezulwini (Heb. 9:24; 7:25).
   * Ngenxa yegazi lakhe elachitheka esiphambanweni, uJesu usimela phambi kukaYise – kanye nazo zonke izidalwa ezikhona – njengabalungileyo, nabaphelele, nabafanelwe yindawo ezulwini.
   * Ngakho-ke, simenywa ukuba sisondele kuNkulunkulu ngesibindi esiphelele ngoJesu (Heb. 4:15-16).
   * UJesu ufuna sithembele kuye ngezidingo zethu zonke empilweni yethu (Johane 14:13-14). Lapho kukhona uvalo khona, uletha ukuthula; lapho kunokuzisola, uletha intethelelo; lapho kunobuthakathaka, uletha amandla.
   * Ukulangazelela okukhulu kukaJesu kuwukuphila nathi phakade (Johane 17:14). Ingabe lokhu kungukulangazelela kwakho okukhulu na?